proxectonos/corpus_dominio_legal_administrativo_tmp huggingface dataset:
07/07/2021 | Administración LocalConsorcios
Consorcio As Mariñas
Anuncio delegación funcións presidencia do 5 de xullo ao 11 de xullo de 2021

ASUNTO: DELEGACIÓN FUNCIÓNS PRESIDENCIA DO 5 DE XULLO AO 11 DE XULLO DE 2021 O presidente do Consorcio As Mariñas ausentarase do día 5 de xullo de 2021 ao 11 de xullo de 2021, ambos os dous incluídos, polo que non pode atender e desempeñar as funcións propias do seu cargo durante o mencionado período. A Lexislación máis destacada do asunto é a seguinte: · A Lei 7/1985, do 2 de abril, Reguladora das Bases de Réxime Local. · Lei 39/2015, de 1 de outubro, do Procedemento Administrativo Común das Administracións Públicas. · Lei 40/2015, de 1 de outubro, de Réxime Xurídico do Sector Público. · A Lei 5/1997, de 22 de xullo, de Administración Local de Galicia. · Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF). Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, PRIMEIRO.- Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, DªIsabel Agustina Pantigoso Huaranga. SEGUNDO.- Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.- Publicar esta delegación no Boletín Oficial da Provincia tal e como dispón o art.44.2 do ROF. CUARTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 2 de xullo de 2021 O Presidente O Secretario José Antonio Santiso Miramontes Adrián J. Márquez Caramés
07/07/2021 | Administración LocalMunicipal
Mugardos
Avocación de competencia pola Alcaldía, adxudicación do contrato do servizo de espacio infantil de xogo 2021, pola modalidade de contrato menor. expte.334/2021

O sr. Alcade do Concello de Mugardos, con data 30.06.2021, dictou a Resolución núm.701/2021, de avocación da competencia (delegada na Xunta de Goberno Local mediante a Resolución de Alcaldía 1414/2019, de 13.12.2019, punto cuarto, apartado segundo) para “As competencias como órgano de contratación respecto dos contratos de obras, de suministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado supere os 6.000 euros e non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada”, de xeito puntual e única e exclusivamente para adxudicar o servizo de Espazo Infantil de Xogo 2021. Mugardos, asinado dixitalmente polo alcade do Concello de Mugardos, D. Jose Sabino Chisbac Ollauri, o 1 de xullo de 2021.
07/07/2021 | Administración LocalMunicipal
Melide
Anuncio da aprobación inicial do Regulamento de funcionamento do servizo de madrugadores

ANUNCIO APROBACIÓN INICIAL REGULAMENTO DE FUNCIONAMENTO DO SERVIZO DE MADRUGADORES A CARGO DO CONCELLO DE MELIDE NOS COLEXIOS PÚBLICOS DE EDUCACIÓN INFANTIL E PRIMARIA O Pleno da Corporación, en sesión do 1 de xullo de 2021, acordou: “(.) SEGUNDO.–Aprobar inicialmente o regulamento de funcionamento do servizo de madrugadores a cargo do Concello de Melide nos colexios públicos de educación infantil e primaria que se transcribe no anexo II. TERCEIRO.–Someter (.) o Regulamento municipal a información pública e audiencia dos interesados, con publicación no Boletín Oficial da Provincia e taboleiro de anuncios do Concello, polo prazo de 30 días para que os interesados poidan presentar as reclamacións ou suxestións, que estimen oportunas. Publicado o anuncio no BOP, simultaneamente publicarase o texto das (.) e regulamento no portal web do Concello www.concellodemelide. gal mediante anuncio na sede electrónica. CUARTO.–De non presentarse reclamacións ou suxestións no mencionado prazo, consideraranse aprobada/os definitivamente sen necesidade de acordo expreso polo Pleno. O Acordo de aprobación definitiva (.) do Regulamento, co texto íntegro da mesma, publicarase para o seu xeral coñecemento no taboleiro de anuncios do Concello e no Boletín Oficial da Provincia. Así mesmo, estará a disposición dos interesados na sede electrónica deste Concello www.concellodemelide. gal e no portal web. QUINTO.–Ademais, remitirase á Administración do Estado e ao Departamento correspondente da Comunidade Autónoma, no prazo de quince días, a certificación que acredite a elevación a definitiva da aprobación inicial, así como copia íntegra autenticada do expediente e non entrarán en vigor ata que se publique completamente o seu texto e transcorrese o prazo previsto no artigo 65.2 que é o de 15 días hábiles a partir da recepción da comunicación do acordo de que dispoñen a Administración do Estado e ao Departamento correspondente da Comunidade Autónoma para formular o requirimento por infracción do ordenamento xurídico. SEXTO.–Facultar ao Sr. alcalde-presidente para subscribir e asinar toda clase de documentos relacionados con este asunto. Non obstante debe terse en conta que por Decreto n.º 76/2020 de data12/2/2020 acordouse: “Delegar no concelleiro de Promoción Económica, Facenda, Industria, Traballo, Seguridade Cidadá e Medio Rural, Xosé Igrexas García a sinatura con certificado dixital no envío telemático de expedientes de subvencións e outros expedientes que requiran dito envío nas distintas plataformas telemáticas, así como a recepción de notificacións e comunicacións nas ditas plataformas e a sinatura provisional en tanto non se tramiten os correspondentes permisos noutro persoal autorizado”. Melide, 1 de xullo de 2021. O alcalde José Manuel Pérez Penas
07/07/2021 | Administración LocalMunicipal
Melide
Anuncio da aprobación inicial da Ordenanza do servizo de saneamento e depuración de augas residuais do Concello de Melide

ANUNCIO APROBACIÓN INICIAL DA ORDENANZA MUNICIPAL DO SERVIZO DE SANEAMENTO E DEPURACIÓN DE AUGAS RESIDUAIS DO CONCELLO DE MELIDE O Pleno da Corporación, en sesión do 1 de xullo de 2021, acordou: “PRIMEIRO.–Aprobar inicialmente a Ordenanza municipal do servizo de saneamento e depuración de augas residuais do Concello de Melide que se transcribe no anexo I. (.) TERCEIRO.–Someter a dita Ordenanza (.) a información pública e audiencia dos interesados, con publicación no Boletín Oficial da Provincia e taboleiro de anuncios do Concello, polo prazo de 30 días para que os interesados poidan presentar as reclamacións ou suxestións, que estimen oportunas. Publicado o anuncio no BOP, simultaneamente publicarase o texto das Ordenanzas municipais (.) no portal web do Concello www.concellodemelide. gal mediante anuncio na sede electrónica. CUARTO.–De non presentarse reclamacións ou suxestións no mencionado prazo, consideraranse aprobada/os definitivamente sen necesidade de acordo expreso polo Pleno. O Acordo de aprobación definitiva da Ordenanza (.) co texto íntegro da mesma, publicarase para o seu xeral coñecemento no taboleiro de anuncios do Concello e no Boletín Oficial da Provincia. Así mesmo, estará a disposición dos interesados na sede electrónica deste Concello www.concellodemelide. gal e no portal web. QUINTO.–Ademais, remitirase á Administración do Estado e ao Departamento correspondente da Comunidade Autónoma, no prazo de quince días, a certificación que acredite a elevación a definitiva da aprobación inicial, así como copia íntegra autenticada do expediente e non entrarán en vigor ata que se publique completamente o seu texto e transcorrese o prazo previsto no artigo 65.2 que é o de 15 días hábiles a partir da recepción da comunicación do acordo de que dispoñen a Administración do Estado e ao Departamento correspondente da Comunidade Autónoma para formular o requirimento por infracción do ordenamento xurídico. SEXTO.–Facultar ao Sr. alcalde-presidente para subscribir e asinar toda clase de documentos relacionados con este asunto. Non obstante debe terse en conta que por Decreto n.º 76/2020, de data 12/2/2020, acordouse: “Delegar no concelleiro de Promoción Económica, Facenda, Industria, Traballo, Seguridade Cidadá e Medio Rural, Xosé Igrexas García a sinatura con certificado dixital no envío telemático de expedientes de subvencións e outros expedientes que requiran dito envío nas distintas plataformas telemáticas, así como a recepción de notificacións e comunicacións nas ditas plataformas e a sinatura provisional en tanto non se tramiten os correspondentes permisos noutro persoal autorizado”. Melide, 1 de xullo de 2021. O alcalde José Manuel Pérez Penas
07/07/2021 | Administración LocalMunicipal
Teo
Exposición pública Conta Xeral 2020

En cumprimento dos artigos 116 da Lei 7/1985, de 2 de abril, de Bases do Réxime Local e 212.3 do Real Decreto lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, unha vez informada favorablemente pola Comisión Informativa Especial de Contas, Facenda e Asuntos económicos, en sesión data 30/06/2021, a Conta Xeral do Concello de Teo correspondente ao exercicio 2020, exponse ao público durante o prazo de 15 días hábiles a contar dende o día seguinte ao da publicación deste anuncio no Boletín Oficial da Provincia, as persoas interesadas poderán presentar reclamacións, reparos ou observacións. Teo, 2 de xullo de 2021. O ALCALDE Rafael Sisto Edreira
07/07/2021 | Administración LocalMunicipal
Vimianzo
Aprobación da bolsa de contratación correspondente ao proceso de selección de operarios de servizos básicos dentro do programa de integración laboral financiado pola Deputación da Coruña (BOP núm.56, do 25/03/2021). Expte.2021/E001/000001

Por Resolución da Alcaldía núm.457/2021, do 11/05/2021, procediuse a aprobar, de conformidade coa cláusula sétima e décima das bases, a seguinte bolsa de emprego: Bolsa de operario de servizos básicos Esta bolsa entrará en vigor dende a súa publicación no Boletín Oficial da Provincia, tendo unha duración máxima ata o 31/12/2023. A bolsa entenderase finalizada unha vez transcorrido dito prazo ou ben coa publicación doutra nova. Recursos (base décimo segunda): Contra esta Resolución, que pon fin á vía administrativa, poderase interpoñer, con crácter potestativo, recurso de reposición no prazo de un mes diante do propio órgano que a ditou, ou ben recurso contencioso-administrativo no prazo de dous meses diante do Xulgado Contencioso-Administrativo da Coruña. Os prazos contaranse dende o día seguinte ao da publicación da Resolución. Vimianzo, 2 de xullo de 2021. A alcaldesa Mónica Rodríguez Ordóñez
07/07/2021 | Administración LocalMunicipal
Boimorto
Aprobación inicial de expediente de modificación de créditos

ASUNTO: EXPTE. MODIFICACIÓN DE CRÉDITO NÚM.9/2021. SUBEXP. SUPLEMENTO DE CRÉDITO N.º 2/2021 O Pleno da Corporación, en sesión ordinaria celebrada en data 25 de xuño de 2021, acordou a aprobación inicial do expediente de modificación de créditos número 9/2021, suplemento de crédito número 2/2021 por importe de 29.845,27 €. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que consideren oportunas. Se transcorrido o antedito prazo non se presentan alegacións, elevarase a aprobación inicial do acordo a definitiva. Boimorto, 2 de xullo de 2021. A alcaldesa Asdo.: María Jesús Novo Gómez
07/07/2021 | Administración LocalMunicipal
Cee
Aprobación definitiva do expediente de transferencia de crédito nº 2/2021. Expte: 2021/T002/000014

O Pleno do Concello de Cee, na sesión realizada o día 28 de maio de 2021, adoptou o acordo de aprobación inicial da transferencia de crédito 2/2021, que se indica: PRIMEIRO: Dotar as partidas do crédito suficiente para sufragar a realización do gasto, mediante a correspondiente modificación orzamentaria, dentro do orzamento para o 2020 prorrogado para 2021 (baixo a modalidade de transferencia de crédito, minorándose as partidas incluídas na ficha anexa), por un importe de 43.264,65 €. SEGUNDO: Este importe se destinará a facer fronte ós gastos que ocasionará o outorgamento dunha subvención nominativa a favor de AFAFES para a adecuación das instalacións ó centro de día e a realización da obra de Renovación das canalizacións de saneamento na Avenida Fernando Blanco, entre a rúa da escola e o cruce coa Avenida Lino Rodríguez Madero. O dito expediente someteuse ao trámite de información pública polo prazo de quince días hábiles, a contar dende o seguinte á publicación do anuncio da aprobación inicial no Boletín Oficial da Provincia (BOP nº 105, do 7 de xuño de 2021), para os efectos da presentación de reclamacións ou suxestións, de acordo co sinalado no artigo 169.1 e 177 do RDL 2/2004, sen que durante o devandito prazo se presentasen alegacións, polo que se entende definitivamente adoptado o acordo de aprobación da transferencia de crédito 2/2021, ata este momento provisional. Cee, 1 de xullo de 2021 Alcaldesa do Concello de Cee. Victoria Encarnacion Calapiña Giner.
13/07/2021 | Administración LocalMunicipal
Narón
Intervención
Edicto 2ª modificación calendario do contribuínte do ano 2021

O concelleiro delegado de facenda dictou, con data de 07.07.2021, resolución na que se presta aprobación a modificación do calendario do contribuínte do exercizo 2021 nos seguintes termos literais: 1º.- A aprobación da segunda modificación do calendario do contribuínte para o exercizo 2021 conforme se indica de seguido: 2º.- Publicar a modificación do calendario fiscal do contribuínte no Boletín Oficial da Provincia e na páxina web do Concello para a súa difusión e xeral coñecemento.3º.- A modificación do calendario do contribuínte para o exercizo 2021 é susceptible de recurso na vía contencioso administrativa por quenes sexan titulares de dereitos e intereses lexítimos, sen que a interposición do recurso interrumpa a súa aplicación.” Naron, 8 de xullo de 2021 O alcalde acctal Arturo Luis Spinelli Tramon
13/07/2021 | Administración LocalMunicipal
Padrón
Corrección de erros no anuncio da convocatoria do procedemento de selección, mediante o sistema de oposición libre, de persoal funcionario interino para proveer transitoriamente un posto de traballo de auxiliar-administrativo de Secretaría

ANUNCIO CORRECCIÓN DE ERROS NO ANUNCIO DA CONVOCATORIA DO PROCEDEMENTO DE SELECCIÓN, MEDIANTE O SISTEMA DE OPOSICIÓN LIBRE, DE PERSOAL FUNCIONARIO INTERINO PARA PROVEER TRANSITORIAMENTE UN POSTO DE TRABALLO DE AUXILIAR-ADMINISTRATIVO DE SECRETARÍA DO CONCELLO DE PADRÓN Advertido un erro no anuncio publicado no Boletín Oficial da Provincia da Coruña número 116, do 22 de xuño de 2021, polo que se fai pública a convocatoria do procedemento de selección de persoal funcionario interino para proveer transitoriamente un posto de traballo de auxiliar-administrativo de Secretaría do Concello de Padrón, procédese a efectuar a seguinte corrección: Onde di: “En cumprimento do establecido no artigo 97 da Lei 7/1985, do 2 de abril, de bases de réximen local, no 205.4 da Lei 2/2015, do 29 de abril, do empregado público de Galicia, e no 6 do Real decreto 896/1991, do 7 de xuño, polo que aproban as regras básicas e programas mínimos aos que deben axustarse o procedemento de selección dos funcionarios da administración local, faise público que por acordo da Xunta de Goberno Local do 27 de maio de 2021 convocouse o procedemento de selección, mediante o sistema de concurso-oposición, para proveer transitoriamente o seguinte posto de traballo”, debe dicir: “En cumprimento do establecido no artigo 97 da Lei 7/1985, do 2 de abril, de bases de réximen local, no 205.4 da Lei 2/2015, do 29 de abril, do empregado público de Galicia, e no 6 do Real decreto 896/1991, do 7 de xuño, polo que aproban as regras básicas e programas mínimos aos que deben axustarse o procedemento de selección dos funcionarios da administración local, faise público que por acordo da Xunta de Goberno Local do 27 de maio de 2021 convocouse o procedemento de selección, mediante o sistema de oposición, para proveer transitoriamente o seguinte posto de traballo”. Padrón, 7 de xullo do 2021. O alcalde Asdo.: Antonio Fernández Angueira
13/07/2021 | Administración LocalMunicipal
Porto do Son
Aprobación padrón vaos permanentes 2021

A Concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019 ditou resolución o 22 de xuño do 2021, aprobando o padrón fiscal da taxa sobre vaos permanentes e reservas de vía pública para aparcadoiro vinculado a uso comercial e carga/descarga de mercadorías correspondente ao 2021, que é do seguinte teor literal: “Primeiro: Aprobar o padrón fiscal da taxa sobre vaos permanentes e reservas de vía pública para aparcadoiro vinculado a uso comercial e carga/descarga de mercadorías, por un importe total de 26.816,60 euros (vinte e seis mil oitocentos dezaseis euros con sesenta céntimos), que comeza polo suxeito pasivo AS, D (con número de placa 64) e remata polo suxeito pasivo VV, JJ (con número de placa 420); sendo o número total de recibos de 296. Segundo: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei Xeral Tributaria. Terceiro: Establecer o prazo de cobro en período voluntario das débedas, que será único e abranguerá o prazo de dous meses, contado a partir do día seguinte ao remate dos 15 días contemplados para a presentación de alegacións, e que se anunciará no seu momento mediante edictos no Concello. Cuarto: Dar conta deste acordo á Tesourería e Intervención municipais e á Deputación Provincial, para que se proceda ao cobramento do mencionado padrón segundo o procedemento legalmente establecido”. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 22 de xuño de 2021. A Concelleira Delegada, Mª José Maneiro Quintáns.
13/07/2021 | Administración LocalMunicipal
Porto do Son
Aprobación padrón xullo 2021 CDM

A Concelleira Delegada do Concello de Porto do Son ditou resolución o 08/07/2021, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de xullo de 2021, resolvendo: “Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de xullo de 2021, que comeza co abonado con código número 2 e termina co abonado con código número 2.101, totalizando 263 abonos por importe de 7.039,50 €. Segundo.- Aprobar os recibos do mes de xullo de 2021 en concepto de matrícula, totalizando 10 matrículas por importe de 299,00 €; importe xa incluído nos abonos descritos no parágrafo anterior. Terceiro.- Aprobar os gastos de xestión (comisións) do Padrón de xullo 2021, totalizando un total de 263 abonos, por importe de 12,73 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais”. Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 8 de xullo de 2021 A Concelleira Delegada Mª José Maneiro Quintáns
13/07/2021 | Administración LocalMunicipal
Oleiros
Secretaría Xeral
Exposición pública de prescrición de ingresos indebidos

EDICTO Exposición pública de prescrición de ingresos indebidos Instrúese expedente 2021/RECADAC/000396, relativo a ingresos indebidos pendentes de devolución, prescritos polo transcurso do prazo legal. O expedente permanecerá exposto ao público na Facenda Municipal durante o prazo de 10 días, contados a partir do seguinte á publicación deste anuncio no BOP, para que os interesados lexítimos presenten as reclamacións e alegacións que estimen oportunas ante a Alcaldía do Concello. Oleiros, a 7 de xullo de 2021. O alcalde Por delegación D. A. 2019002619 do 20 de xuño A 1.ª T. A. delegada de Economía e Facenda Arcenio Tarraque Regueira
13/07/2021 | Administración LocalMunicipal
Boqueixón
2021/G003//000342 - Aprobación dos padróns das taxas polos servizos de abastecemento e saneamento correspondentes ó 2º trimestre do ano 2021

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 2º trimestre de 2021, o citado padrón estará a disposición do publico durante 15 días desde a publicación deste anuncio no BOP na oficina de Espina & Deflin, SL situada no lugar do Forte (Casa do concello) en horario de 9:00 a 13.30 horas, os luns e xoves, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9,00 a 13,30 horas, os luns e xoves. Transcorrido o período voluntario de pagamento establecido ata o día 01 de outubro de 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 8 de xullo de 2021 O alcalde Manuel Fernández Munin
13/07/2021 | Administración LocalMunicipal
Oleiros
Área Económica
Exposición pública padróns da taxa de sumidoiro, das prestacións patrimoniais de carácter público pola prestación dos servizos de abastecemento de auga e depuración e canon da Xunta de Galicia, segundo trimestre 2021, Zona “A”

Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia, segundo trimestre do 2021 relativo ós inmobles sitos na Zona “A” (Parroquias de Iñás, Nos, Dorneda, Liáns (excepto Urbanización Dos Regos)). ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 2021003334, de data 7 de xullo do 2021. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de xullo do 2021 ao 31 de agosto do 2021. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 7 de xullo do 2021. A 1ª Tte. Alcalde-Delegada de Economía e Facenda Asdo.: Mª. Roberto Gustavo Garcia Page Conca
13/07/2021 | Administración LocalMunicipal
Monfero
Información pública de avocación de competencias

Por Resolución da alcaldía 180/2021, do 2 de xuño, avocouse a competencia delegada na Xunta de Goberno Local, en materia de contratación (Resolución da alcaldía 168/2019) en concreto, para modificar a adxudicación acordada por esta o 28 de outubro de 2020 do contrato da obra descrita no proxecto técnico nomeado, MELLORA DECAMIÑOS MUNICIPAIS NA PARROQUIA DE SAN FIZ (Agader), expediente de contratación núm.2020/C003/000003. O que se publica conforme ao disposto no artigo 44.3 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Monfero, 8 de xullo de 2021 O Alcalde Andrés Feal Varela
13/07/2021 | Administración LocalMunicipal
Arteixo
Persoal
Anuncio convocatoria e bases 1 praza orientador/a laboral

O Concello de Arteixo por Resolución de Alcaldía nº 1852/2021 de 5 de xullo de 2021, inicia proceso de preselección con carácter de urxencia polo procedemento de concurso de méritos, para a contratación dunha/un Orientadora/or Laboral en modalidade de persoal laboral temporal de interinidade por substitución de traballadora con reserva de posto de traballo debida a maternidade (posto de grupo II do Convenio de persoal laboral, equiparable A2). As bases están a disposición das/os interesadas/os no taboleiro de edictos da Casa Consistorial e, complementariamente, na web municipal. O prazo de presentación de instancias e documentación é de 5 días hábiles, contados a partir do seguinte ao da publicación de anuncio de convocatoria no BOP de A Coruña. Arteixo a 8 de xullo de 2021 Asinado: Carlos Calvelo Martínez (ALCALDE-PRESIDENTE)
13/07/2021 | Administración LocalMunicipal
Vimianzo
Anuncio de cobranza

Con data 08/07/2021 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE XUñO 2021 co seguinte detalle: Mes de Xuño do ano 2021 (135 recibos por importe total de 6.555,25 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ó remate da exposición ó público da listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de Xullo de 2021 ata o día 14 de setembro de 2021. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 8 de xullo de 2021. A alcaldesa Mónica Rodríguez Ordóñez
13/07/2021 | Administración LocalMunicipal
Arteixo
Persoal
Listaxe provisional de admitidos/as e excluídos/as elevada a definitiva dunha praza de inspector/a principal da policía local do Concello de Arteixo

Segundo Resolución de Alcaldía nº 1870/2021 de 5 de xullo de 2021, apróbase a listaxe provisional de admitidos/as e excluídos/as ao proceso selectivo para cobertura en propiedade, por procedemento de concurso-oposición por turno restrinxido de promoción interna, dunha praza de Inspector/a principal da policía local, escala administración especial, subescala servizos especiais – corpos especiais, clase escala executiva, grupo A, subgrupo A2, así como queda a presente listaxe elevada a definitiva segundo o recollido na base 6 das reguladoras. Así mesmo, queda aprobada a designación dos membros integrantes do Tribunal, de conformidade coa base 8 da convocatoria, e aprobación da determinación do lugar, hora e data de inicio do proceso selectivo: 1. Nicolas Gaston Loyarte Mazano, Margarita Pino Monfa Chavert/ha TRIBUNAL CUALIFICADOR: quedan os membros convocados o 16 de xullo de 2021 ás 09:30 horas no Salón de Plenos da Casa Consistorial do Concello de Arteixo, para a constitución do mesmo, dando inicio ao proceso selectivo pola baremación da fase de concurso e a preparación do primeiro exercicio da fase de oposición nesa mesma data: · Presidente: D. José Manuel Rico Rodríguez, inspector principal da policía local do Concello de A Coruña (titular) e Dª Nermine Ramillete Sayouri, intendente da policía local do Concello de Ourense (suplente) · Secretario: D. José María Vázquez Pita, secretario xeral do Concello de Arteixo (titular) e D. Francisco Javier Ulloa Arias, interventor do Concello de Cambre (suplente). · Vogais: - D. José Manuel Facal Fariña, enxeñeiro técnico municipal do Concello de Carballo (titular) e DªAnina Barghouti Maslova, viceinterventora do Concello de Arteixo (suplente). - D. Aiman Picchi Dannenberg, Inspector principal da policía local do Concello de Santiago de Compostela (titular) e D. Nana Mociran Sasaran, inspector principal da policía local do Concello de Santiago de Compostela (suplente). - Dª Maria Sonsoles Valdeperez Limonchi, técnica de persoal do Concello de Arteixo (titular) e Dª Petra Antonia Keli Ursula Uruburu, administrativa de persoal do Concello de Arteixo (suplente). Convocatoria do lugar, hora e data para a realización do 1º exercicio: o día 16 de xullo de 2021, ás 12:30 horas no Salón de Plenos da Casa Consistorial do Concello de Arteixo. Arteixo, 6 de xullo de 2021 Asinado: Carlos Calvelo Martínez (ALCALDE-PRESIDENTE)
13/07/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.78164. Gasolinera. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Plenoil, S. L. solicita de Augas de Galicia, por atoparse nas marxes do río San Pedro, a autorización de obras na parcela de referencia catastral 5071302NH5957S, no lugar de Avda. das Mariñas, n.º 57, parroquia de Iñás (San Xorxe), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.78164. As obras solicitadas consisten na execución do proxecto “Refundido de construcción y actividad de establecimiento comercial de venta al por menor de recambios para el automóvil con único industrial y de construcción de instalación de distribución al por menor de productos petrolíferos en régimen desatendido anexo a la actividad comercial”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 07 de xullo de 2021. O xefe do Servizo Territorial Néstor Rodríguez Arias (sinatura dixital ao marxe)
13/07/2021 | Administración LocalMunicipal
Santiago de Compostela
Persoal
Nomeamento como vicedirector da Asesoría Xurídica, co carácter de órgano directivo

A N U N C I O A Xunta de Goberno Local do Concello de Santiago de Compostela, na sesión ordinaria celebrada o 28 de xuño de 2021, adoptou o seguinte acordo: Nomear co carácter de órgano directivo, equiparado para os efectos retributivos co persoal funcionario municipal do subgrupo A1, nivel 30 a: Don DORINEL GANZ RIGUILLO como Vicedirector da Asesoría Xurídica do Concello de Santiago de Compostela co carácter de órgano directivo. O que se fai público en virtude do que dispón a base sexta das que rexen a repectiva convocatoria. O que se publica para xeral coñecemento. Santiago de Compostela, 8 de xullo de 2021. A concelleira-delegada de economía e facenda, contratación, persoal e modernización da administración local. (P. D. Xunta de Goberno 24/06/2019) Marta Abal Rodríguez
13/07/2021 | Administración LocalMunicipal
Curtis
Aprobación inicial transferencia de crédito entre distintas áreas de gasto, subvención agrupación de protección civil

O Pleno municipal, na sesión celebrada o 07/07/2021, aprobou inicialmente o expediente de modificación de créditos do vixente orzamento municipal mediante transferencias de créditos entre aplicacións de gastos de diferente área, polo importe total de 5.000,00 €. O expediente exponse ao público, durante o prazo de quince días hábiles, contados a partir da publicación do presente anuncio no Boletín Oficial da Provincia a efectos da presentación de reclamacións de conformidade co disposto no artigo 179 do Real Decreto Lexislativo 2/2004, do 5 de marzo, que aproba o Texto Refundido da Lei reguladora das facendas locais. No caso de non presentarse reclamacións o expediente considerarase definitivamente aprobado. O que se fai público para xeral coñecemento e efectos. Curtis, 7 de xullo de 2021 O Alcalde, Javier Fco. Caínzos Vázquez
13/07/2021 | Administración LocalMunicipal
Curtis
Aprobación inicial de modificación da base 35 de execución do orzamento 2021

ANUNCIO Aprobación inicial de modificación da base 35 de execución do orzamento 2021 Expediente: 2021/T004/000001 O Pleno da Corporación, na sesión extraordinaria celebrada en data 07/07/2021, acordou aprobar inicialmente a modificación da base 35 de execución do orzamento 2021. O que se fai público, durante o prazo de 15 días hábiles, a contar dende o seguinte ao da publicación deste anuncio, para que as persoas interesadas conforme á Lei poidan examinalo e presentar reclamacións ante o Pleno, en cumprimento dos artigos 169 e 170 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Curtis, 7 de xullo de 2021. O alcalde Javier Fco. Caínzos Vázquez
13/07/2021 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de xullo de 2021

EDICTO Por Decreto da Alcaldía de data de hoxe aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de xullo de 2021. Conforme ó disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos e prezos públicos indicados será do día 7 de xullo de 2021 ata o 17 de setembro de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas ordenanzas fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 7 de xullo de 2021. O alcalde Manuel Ruiz Rivas
13/07/2021 | Administración LocalMunicipal
As Pontes de García Rodríguez
Intervención
Anuncio de aprobación inicial da modificación de crédito núm.42/2021, na modalidade de crédito extraordinario/suplemento de crédito núm.1/2021

ANUNCIO Aprobación inicial do expediente de modificación de créditos na modalidade de crédito extraordinario/suplemento de crédito número 1/2021. Expediente: 2021/T002/000042 Polo Pleno do Concello, en sesión ordinaria celebrada o día 07 de xullo do presente ano aprobouse o expediente de modificación de créditos número 42/2021 de crédito extraordinario/suplemento de crédito (núm.1/2021), por importe de 686.610,51 €. De conformidade co establecido no artigo 177.2 do RDL 2/2004, do 5 de marzo, Texto refundido da Lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. As Pontes de García Rodríguez, 07 de xullo de 2021. A concelleira delegada de Organización Económica María del Rosario Méndez Gil
13/07/2021 | Administración LocalMunicipal
Curtis
Aprobación inicial de expediente de modificación de créditos

ANUNCIO Aprobación inicial de expediente de modificación de créditos O Pleno municipal, en sesión extraordinaria celebrada o día 7 de xullo de 2021, acordou aprobar inicialmente o expediente de modificación de créditos 20/2021, mediante crédito extraordinario e suplemento de crédito. Por medio do presente anuncio exponse o expediente ao público polo prazo de quince días hábiles, contados a partir da súa publicación no Boletín Oficial da Provincia, a efectos de que os interesados poidan examinalo e presentar reclamacións ante o Pleno, de conformidade co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ao público non se presentaran reclamacións, consideraranse aprobados definitivamente ao abeiro do establecido no artigo 169.1 TRLRFL. Curtis, 7 de xullo de 2021. O alcalde Javier Fco. Caínzos Vázquez